Apeluri umanitare false. Trei persoane care spuneau că strâng bani pentru oameni bolnavi, prinse de Poliție.
Peste 100 de persoane ar fi fost păcălite și ar fi trimis bani în conturile celor trei bănuiți, iar sumele încasate nu ar fi ajuns la cazurile reale. Prejudiciul stabilit în cauză este de peste 12.000 de lei. Cei trei suspecți urmează să fie audiați.
Trei persoane care spuneau că strâng bani pentru persoane bolnave și au făcut false campanii umanitare pe Facebook au fost prinse de Poliția din Alba.Oamenii legii au făcut două percheziții în acest dosar, deschis pentru fals informatic și înșelăciune. Din grupare fac parte două femei și un bărbat."Din cercetări a rezultat că, în perioada noiembrie 2020 – aprilie 2021, ar fi preluat și prezentat, pe o rețea de socializare, 9 cazuri ale unor persoane bolnave, care ar fi necesitat tratament medical, fără acordul acestora şi ar fi pus la dispoziţie conturi bancare personale, pentru obținerea donaţiilor", arată un comunicat al Poliției Alba.Peste 100 de persoane ar fi fost păcălite și ar fi trimis bani în conturile celor trei bănuiți, iar sumele încasate nu ar fi ajuns la cazurile reale.Prejudiciul stabilit în cauză este de peste 12.000 de lei.Cei trei suspecți urmează să fie audiați.